**J E G Y Z Ő K Ö N Y V**

Készült a Fehér Gyűrű Közhasznú Egyesület 2021. június 24 – én megtartott közgyűlésén.

Helyszín: a Fehér gyűrű Közhasznú Egyesület központ irodája

1055 Budapest, Szent István krt. 1.

Jelen vannak: 12 fő természetes személy és 2 fő jogi személy, összesen 14 fő.

**Napirendi pontok:**

1. Határozatképesség megállapítása
2. A jegyzőkönyvvezető és a hitelesítők megválasztása, a napirend elfogadása
3. Jelölő – és a Szavazatszedő Bizottság vezetőinek és tagjainak megválasztása
4. A jelölő bizottság elnökének javaslata az egyesület elnökére, tagjaira, a Felügyelőbizottság elnökére, tagjaira
5. Az Egyesület elnökének és tagjainak, a Felügyelőbizottság elnökének és tagjainak megválasztása
6. Egyebek
7. Határozatképesség megállapítása

9:30 – kor Kovács Pál alelnök köszönti a résztvevőket. Bejelenti, hogy az Elnökség megbízta a Közgyűlés levezető elnöki teendőinek ellátásával. Megállapítja, hogy a Közgyűlés összehívása az egyesületi törvény előírásainak megfelelően történt. Az alelnök ismerteti a Közgyűlés Alapszabályának határozatképességre vonatkozó passzusát. A közgyűlés a jelenlegi tagság 50% - ának + 1 főnek a jelenléte esetén határozatképes. Az Egyesület jelenlegi tagsága 44 fő természetes személy és 4 fő jogi személy. Az alelnök megállapítja, hogy a közgyűlés jelenleg nem határozatképes. A levezető elnök tájékoztatja a közgyűlést, hogy a vonatkozó jogszabályok értelmében ismételten össze kell hívni a közgyűlést, de mivel a jogszabály az ismételt összehívás konkrét idejét nem határozza meg, ezért javasolja, hogy – a meghívóban leírtak szerint – a mai napon 10.00 órára hívják össze újra a közgyűlést, változatlan napirenddel.

1. A jegyzőkönyvvezető és a hitelesítők megválasztása, a napirend elfogadása

10:00 – kor Kovács Pál levezető elnök megnyitja a Közgyűlést. Bejelenti, hogy a Közgyűlés jegyzőkönyvének vezetésével Bánkuti Annát bízza meg. Javaslatot tesz a közgyűlés jegyzőkönyv hitelesítőinek személyére, János Anna és Dr. Baranyó György tagokra. Ezt követően javasolja a meghívóban szereplő napirendi pontok elfogadását. A jelenlévők nyílt szavazással egyhangúlag megszavazták a jegyzőkönyvvezető – és hitelesítők személyét, valamint a napirendi pontokat is.

1. Jelölő – és a Szavazatszedő Bizottság vezetőinek és tagjainak megválasztása

A 2021. február 3 – án megtartott elnökségi ülésen az Egyesület Elnöksége a Jelölőbizottság elnökének Dr. Baranyó Györgyöt javasolta és kérte, hogy a Közgyűlés időpontjáig kezdje meg a munkáját. A jelölőbizottság tajainak János Annát és Petrányi Orsolyát javasolta az Elnökség. Nyílt szavazással a Közgyűlés egyhangúlag elfogadta az elnököt és a tagokat.

A Szavazatszedő bizottság elnökének javasolja Gömbicz Gábort, tagjainak Czégényi Józsefet és Bánkuti Annát. Nyílt szavazással a Közgyűlés egyhangúlag elfogadta az elnököt és a tagokat.

1. A jelölő bizottság elnökének javaslata az Egyesület elnökére, tagjaira, a Felügyelőbizottság elnökére és tagjaira

A levezető elnök felkéri Dr. Baranyó Györgyöt, hogy tegyen javaslatot az elnökre és a 6 elnökségi tagra, valamint a Felügyelő Bizottság elnökére és a 2 tag személyére. A Jelölőbizottság elnöke ismerteti a javaslatot és röviden bemutatja a megválasztásra javasolt személyek szakmai munkásságát és az Egyesületben végzett munkájukat. Javasolt elnök: Fügedi László, az Egyesület Elnökségének javasolt tagjai: Dr. Bencze Mátyás, Geier Róbert, Kovács Pál, Oláh – Paulon László, Dr. Skapinyecz János, Dr. Veisz Gábor. Az Egyesület Felügyelőbizottság elnökének jelöli Dr. Pozderka Gábort, tagoknak pedig Kovács Mónika Krisztinát és Szúdy Pétert.

1. Az Egyesület elnökének és tagjainak, a Felügyelőbizottság elnökének és tagjainak megválasztása

A szavazásra 10 perc szünetet rendelt el a levezető elnök. Az Egyesület Szavazatszámláló Bizottságának elnöke és tagjai megszámolták a szavazólapokat és azokat érvényesnek találták. Mind a 14 szavazólapon a tagok a javasolt szermélyekre igennel szavaztak. A szavazólapokat a jegyzőkönyv mellékleteként csatolásra kerül.

1. Egyebek

Elnök úr a következő 4 évet vállalja, 13. éve elnöke az Egyesületnek, elnézést kér az Elnök úr, hogy az elnökségi tagok nem mind tudnak jelen lenni, fomtos munkahelyi elfoglaltságuk miatt. Pár szóban bemutatja az újonnan választott elnökségi tagokat. Elnök Úr ismerteti az Egyesület nehéz anyagi helyzetét. Az Egyesület létezését a Miniszterelnökség támogtásának köszönheti. Elnök úr ismerteti a jelenleg beadott, de még nem elfogadott pályázatait az Egyesületnek, illetve megemlíti a további támogatóinkat. Az elnök úr támogatás tekintetében kéri, hogy a jövőben is támogassák a tagok az Egyesületet és amennyiben ez lehetséges, erre kérjék meg hozzátartozóikat, ismerőseiket is. Több önkéntes is segíti, illetve pro bono ügyvédek az Egyesületben. Több pszichológus dolgozik az Egyesületnél, mint az állami áldozatsegítő szervezetnél. 1992 óta vagyunk tagok az Európai Áldozatsegítő Fóromnak, itt tudta meg az Egyesület, hogy február 22. – a az áldozatok hivatalos nemzetközi napja, ezt a Fehér Gyűrű vezette be Magyarországon 1993.ban.

Az Egyesületnek 18 alapító tagja volt, 1 alapító tag jelenleg is tag, dr. Baranyó György. 2020 – ban, a pandémia miatt nem volt lehetőségünk személyesen gratulálni. Fügedi László elnök Dr. Baranyó Györgynek a 30 éves tagságról szóló oklevélét átadja és megköszöni az Egyesületben végzett munkáját.

Az anyagi nehézségeket pályázatokkal próbáltuk áthidalni. Az Egyesület stabil működése érdekében a Közgyűlés megbízza Fügedi László egyéni vállalkozót a pályázatírással és a támogatók keresésével. 2021.06.24 – től nyertes pályázatok esetében %-os díjat javaslunk. Az 5 millió forint felett projektek esetében 10%, 5 millió forint feletti pályázatok esetében 5%-os sikerdíj illeti meg, amit a projekt szakmai vezetőjeként számlázhat az Egyesület felé. Az első számla benyújtása csak akkor lehetséges, ha a pályázatok, támogatások 50%-a ez Egyesület számlájára átutalásra kerül. A megbízási szerződést az Egyesület nevében a Közgyűlés felhatalmazására az Egyesület alelnöke és titkára írja alá. A megbízás a megválasztás időtartamára szól.

***1/2021 (VI.24.) Közgyűlési határozat***

**A FEHÉR GYŰRŰ KÖZHASZNÚ EGYESÜLET közgyűlésén megjelent tagok, egyhangúlag, ellenszavazat és tartózkodás nélkül megválasztották Fügedi Lászlót az egyesület elnökének, az alapszabály szerint négy évre**

***2/2021(VI.24.) Közgyűlési határozat***

**A FEHÉR GYŰRŰ Közhasznú Egyesület közgyűlésén megjelent tagok egyhangúlag, ellenszavazat és tartózkodás nélkül megválasztották az elnökség tagjainak Dr. Bencze Mátyást, Geier Róbertet. Kovács Pált, Oláh-Paulon Lászlót, dr. Veisz Gábort és dr. Skapinyecz Jánost, az alapszabály szerint négy évre**

***3/2021(VI.24)Közgyűlési határozat***

**A FEHÉR GYŰRŰ Közhasznú Egyesület közgyűlésén megjelent tagok egyhangúlag, ellenszavazat és tartózkodás nélkül a Felügyelő Bizottság elnökének megválasztották dr. Pozderka Gábort, az alapszabály szerint négy évre**

***4/2021 (VI.24.) Közgyűlési határozat***

**A FEHÉR GYŰRŰ Közhasznú Egyesület közgyűlésén megjelent tagok egyhangúlag, ellenszavazat és tartózkodás nélkül a Felügyelő Bizottság tagjainak Kovács Mónika Krisztinát és Szúdy Pétert, az alapszabály szerint négy évre**

***5/2021 (VI.24.) Közgyűlési határozat***

**A FEHÉR GYŰRŰ Közhasznú Egyesület közgyűlésén megjelent tagok egy tartózkodással hozzájárultak Fügedi László EV-val kötendő megbízási szerződés kötésére pályázat figyelésre, pályázatírásra, a nyertes pályázatok szakmai vezetésére és elszámolására, az előterjesztésben foglaltak szerint, az egyesület működésének anyagi biztosítása érdekében, valamint támogatók keresésére. A megkötésre kerülő szerződést az egyesület alelnöke és a titkára írja alá az egyesület nevében.**

Kovács Pál alelnök megköszöni a megjelenést, a Közgyűlés résztvevőinek munkáját és bezárja a Közgyűlést.

Budapest, 2021-06-24.

………………………………………. …………………………………….

János Anna Dr. Baranyó György

jegyzőkönyv hitelesítő jegyzőkönyv hitelesítő

…………………………………

Bánkuti Anna

jegyzőkönyvvezető

Mellékletek:

* Szavazólapok
* jelenléti ívek